Kotipizza Group luopuu Chalupa-konseptista | Kotipizza Group Oyj
15.1.2020 14:00:00 EET | Kotipizza Group Oyj
Kotipizza Group on myynyt Chalupa-konseptin ja -brändin ketjun Think Drinks Oy:lle, jonka omistajiin kuuluu Amin Gharagozlu, toinen ketjun perustajista.
Meksikolaistyylinen Chalupa-ketju on toiminut vuodesta 2015 lähtien. Ketjuun kuuluu tällä hetkellä kymmenen ravintolaa. Think Drinks Oy neuvottelee ravintoloiden jatkosta ketjun franchisingyrittäjien kanssa.
”Jatkamme home of brands -strategiamme toteuttamista Kotipizza-ketjun ja Social Burgerjoint -konseptin kanssa”, Kotipizza Groupin toimitusjohtaja Tommi Tervanen sanoo.
ChalupaKotipizza Group
Operatiivinen johtaja Heidi Stirkkinen, Kotipizza Group Oyj
heidi.stirkkinen@kotipizzagroup.com, 0207 716 202
Kotipizza Groupiin kuuluu vuonna 1987 perustettu Kotipizza-ketju, ja lisäksi hankinta- ja logistiikkayritys Helsinki Foodstock Oy sekä The Social Burger Joint Oy, joka hallinnoi Social Burgerjoint -ravintolaketjua ja Social Food -ruokarekkaa. Tilikaudella 2018 Kotipizza-ravintoloiden myynti oli 122,1 miljoonaa euroa, Foodstockin liikevaihto oli 71,1 miljoonaa euroa, Social Burgerjoint -ravintoloiden myynti 2,9 miljoonaa euroa ja No Pizza -ravintolan myynti 0,4 miljoonaa euroa. Kotipizza Group -konsernin liikevaihto samalla ajanjaksolla oli 91,5 miljoonaa euroa ja vertailukelpoinen EBITDA 9,39 miljoonaa euroa.